Lav et referat af nedenstående tekst:

Tekst:
Fra den 19. juni hedder Aalborgs nye borgmester officielt Lasse Frimand Jensen (S). Her indtræder han på posten i forbindelse med byrådsmødet. Jobskiftet betyder også, at Lasse Frimand Jensen skal fratræde de andre poster, som han indtil nu har haft i forbindelse med sit erhverv som byrådsmedlem. Onsdag aften meldte Socialdemokratiet ud, at afløserne til Lasse Frimand Jensens hidtidige poster nu er fundet. Samtidig er der fundet en ny gruppeformand, og det bliver Lisbeth Lauritsen. - Jeg ser frem til samarbejdet med både byrådsgruppen og resten af byrådet i min nye rolle. I aften har vi valgt Lisbeth Lauritsen som ny gruppeformand, og jeg er sikker på, at vi to vil udgøre et stærkt makkerpar sammen med resten af holdet, siger Lasse Frimand Jensen. Nye navne på nye poster Samtidig bliver den nye formand for Aalborg Havn Bjarne Jensen, mens Dennis Charles Hansen indtræder i bestyrelsen. Rosa Sulaiman overtager posten som medlem af bestyrelsen i Aalborg Forsyning A/S, men Evald Lange Rise bliver en del af Iværksætterrådet. Michael Mansdotter indtræder samtidig i byrådet efter Thomas Kastrup-Larsen. Han bliver medlem af senior- og omsorgsudvalget, medlem af rytmisk musikudvalg og medlem af bestyrelsen i Nordværk I/S.

Referat:
Lasse Frimand Jensen overtager borgmesterposten, og dermed skal han give sine andre poster videre til partifæller.